Mk 11,22-26
· Jézus a fügefás példázatban (Lk 13,6-9) Isten türelmét mutatja be (3 + 1 év), és saját megváltói munkáját: „körülásom és megtrágyázom”. A Jézust elutasító zsidóknál a „gyümölcs” az lett volna, ha elfogadják Messiásnak: ha megtérnek.
· Itt (a fügefával) megmutatja:

· Hogy isteni hatalmával teremthetett volna magának fügét, vagy más eledelt, de nem teszi (máskor sem tette: Mt 4,3-4; Jn 4,32-34 – de az 5000-nek teremtett).

· Hogy az ítélet is az Ő kezében van.

· Hogy az ítélet a maga idejében bekövetkezik (az Atya által megszabott időben, nem Jézus „hirtelen felindulásából” – Ő máskor is az Atya „órája szerint” járt).

· Tanítványainak még azt mondja: „legyen hitetek Istenben” – nem kell gyümölcsteleneknek maradnotok.
· Hittel – kételkedés nélkül (Jak 1,6) – emberi erővel lehetetlen dolgokat is. Ezek is megtörténnek – ha Isten akarja.
· Akkor is, ha sok eddigi kérésünk nem teljesült.

· Mert nem akarta Isten?

· Mert kételkedve kértük?

· Mert „rosszul kértük”, csak a magunk gyönyörűségére (Jak 4,3)?

· Mert nincs itt az ideje? Isten türelemre tanít?

· Mert nem bocsátottam meg valakinek?

· „Kérjetek és adatik” – teljes bizalommal, Isten tetszésére bízva.

· „Elég neked az én kegyelmem” – Isten nemet mondott, Pál nem vesztette el a hitét, hanem rájött, hogy mivel kell „dicsekednie”: „hogy a Krisztus ereje lakozzék bennem”.

· Isten azt akarja, hogy felismerjük az Ő akaratát, és aszerint való dolgokat kérjünk.
· Ehhez meg kell újulnia az értelmemnek (Róm 12,2).

· Késznek kell lennem „küzdeni” is (pl. Kol 2,1).

· Ha nem vagyok biztos abban, hogy Isten ezt akarja, legyek kész (találgatás nélkül) akár az igent, akár a nemet elfogadni.

· Felismerjem, ha én magam mást akarok – és ki tudjam mondani, hogy „legyen meg a Te akaratod”.
· Felismerjem, ha az „igazam” akadályozza, hogy megbocsássak – és fel tudjam adni önmagam. Akkor bocsát meg nekem Isten, akkor mehetek elé egyéb kéréseimmel is. Isten a bocsánat „árát” előre kifizette – akkor lesz az enyém, ha kész vagyok továbbadni.
· Mi ehhez a megbocsátó, önmagát odaadó, minket befogadó, meghallgatni képes Istenhez fordulhatunk bizalommal – ezt a bizalmat (hitet) várja. Várja, hogy dicsérjük, tudjunk neki hálát adni és engedelmeskedni.
